Напярэдадні зімовых канікул, з 19 па 24 снежня, у сярэдняй школе № 45 Магілёва прайшоў тыдзень эстэтычнага цыкла, які адкрыўся выставай дзіцячых малюнкаў і творчых работ, аформленых у фае школы. У гэты ж дзень адбылася гульнявая праграма, у якой навучэнцы змаглі прадэманстраваць свае веды і знаходлівасць падчас віктарыны па прадмеце “Мастацтва”. Дзеці спявалі, малявалі з завязанымі вачыма, нават стваралі сяброўскі шарж пры дапамозе нагі. Скончылася праграма сумесным флэш-мобам.